ദേശീയ ക്രിക്കറ്റ് അക്കാദമി തലവനായി ലക്ഷ്മണെ നിയമിച്ചേക്കും ദേശീയ ക്രിക്കറ്റ് അക്കാദമി തലവനായി മുന് ഇന്ത്യന് താരം വിവിഎസ് ലക്ഷ്മണെ നിയമിക്കാന് സാധ്യത. രാഹുല് ദ്രാവിഡിന്്റെ ഒഴിവിലാണ് ലക്ഷ്മണെ നിയമിക്കാനൊരുങ്ങുന്നത്. ലക്ഷ്മണെ സ്ഥാനം ഏല്പിക്കാന് ബിസിസിഐ പ്രസിഡന്്റ് സൗരവ് ഗാംഗുലിയ്ക്ക് താത്പര്യമുണ്ടെന്നാണ് റിപ്പോര്ട്ടുകള്. vvs laxman nca chief സൗരവ് ഗാംഗുലിയും ജയ് ഷായും ലക്ഷ്മണെ എന്സിഎ തലവനാക്കാന് താത്പര്യപ്പെടുന്നു. പക്ഷേ, തീരുമാനം പൂര്ണമായും ലക്ഷ്മണ് തന്നെ എടുക്കാം. അദ്ദേഹമാണ് ഈ സ്ഥാനത്തേക്ക് മുന്പന്തിയില് നില്ക്കുന്നത്. മുഖ്യ പരിശീലകന് രാഹുല് ദ്രാവിഡുമായി ലക്ഷ്മണ് പ്രത്യേക ബന്ധവുമുണ്ട്. ഇന്ത്യന് ക്രിക്കറ്റിനെ മുന്നോട്ടുനയിക്കാന് ഇരുവരും ചേര്ന്ന് പ്രവര്ത്തിച്ചാല് വളരെ നന്നാവും. ബിസിസിഐ പ്രതിനിധിയെ ഉദ്ധരിച്ച് ടൈംസ് നൗ റിപ്പോര്ട്ട് ചെയ്തു. അതേസമയം, ഇന്ത്യയുടെ ടി20 ടീം ക്യാപ്റ്റനായി ജസ്പ്രീത് ബുംറയെ നിയോഗിക്കണമെന്ന് മുന് ദേശീയ താരം ആശിഷ് നെഹ്റ ആവശ്യപ്പെട്ടു. രോഹിതിനു ശേഷം ഋഷഭ് പന്തിനെയും ലോകേഷ് രാഹുലിനെയുമൊക്കെയാണ് ആളുകള് പറയുന്നതെന്നും ബൗളര്മാര് ക്യാപ്റ്റനാവുന്നതില് എന്താണ് തെറ്റെന്നും നെഹ്റ ചോദിച്ചു. ക്രിക്ക്ബസില് നടന്ന ചര്ച്ചക്കിടെയായിരുന്നു നെഹ്റയുടെ പരാമര്ശം. Read Also : ബൗളര്മാര് എന്തുകൊണ്ട് ക്യാപ്റ്റനായിക്കൂടാ? ബുംറയെ ടി20 ക്യാപ്റ്റന് ആക്കണമെന്ന് നെഹ്റ ടി20 ലോകകപ്പിനു ശേഷം നടക്കുന്ന ന്യൂസീലന്ഡ് പര്യടനം മുതല് ദ്രാവിഡ് പരിശീലക സ്ഥാനം ഏറ്റെടുക്കും. ടി20 ലോകകപ്പിന് ശേഷം രണ്ട് ടെസ്റ്റും മൂന്ന് ടി20യുമാണ് കിവീസിനെതിരെ ഇന്ത്യ കളിക്കുക. ഈ പരമ്ബര മുതല് 2023 ഏകദിന ലോകകപ്പ് വരെ ദ്രാവിഡ് ഇന്ത്യന് ടീം പരിശീലകനായി തുടരും. നേരത്തെ ശ്രീലങ്കന് പര്യടനത്തില് ഇന്ത്യന് ടീമിനെ രാഹുല് ദ്രാവിഡ് പരിശീലിപ്പിച്ചിരുന്നു. ഇന്ത്യ എ, അണ്ടര് 19 ടീമുകളേയും ദ്രാവിഡ് പരിശീലിപ്പിച്ചിട്ടുണ്ട്. ഐപിഎല് ടീമുകളുടെ ഉപദേശകനുമായിരുന്നു. ലോകകപ്പിന് ശേഷം ആരംഭിക്കുന്ന ഇന്ത്യ ന്യൂസിലാന്ഡ് ടി20 പരമ്ബരയില് സീനിയര് താരങ്ങള്ക്ക് വിശ്രമം അനുവദിച്ചേക്കുമെന്ന് റിപ്പോര്ട്ടുകളുണ്ട്. മൂന്ന് മത്സരങ്ങള് അടങ്ങുന്ന പരമ്ബരയില് യുവ താരങ്ങള്ക്ക് അവസരം നല്കുമെന്നാണ് സൂചന. ഐപിഎല്ലിലെ പ്രകടനത്തെ അടിസ്ഥാനമാക്കിയാണ് യുവ നിരയെ തിരഞ്ഞെടുക്കുന്നത്. ടി20 ലോകകപ്പോടെ കോലി ടി20 ക്യാപ്റ്റന് സ്ഥാനം ഒഴിയുമെന്നതിനാല് രോഹിത് ആവും ടീം ക്യാപ്റ്റന്. രോഹിതിനും വിശ്രമം അനുവദിക്കുമോ എന്നതില് വ്യക്തതയില്ല. Story Highlights : vvs laxman nca chief bcci